Craba - Biquipedia, a enziclopedia libre

# Craba

### De Biquipedia

Capra aegragrus hircus
Craba (Capra aegagrus hircus)
Estato de conserbazión

Domestica.

Clasificazión zentifica

Dominio: | Eukaryota
Reino: | Animalia
Filo: | Chordata
Clase: | Mammalia
Orden: | Artiodactyla
Familia: | Bovidae
Subfamilia: | Caprinae
Chenero: | Capra
Espezie: | C. hircus

Nomenclatura binomial
Capra hircus
Linnaeus, 1758
Nomenclatura trinomial
Capra aegagrus hircus

A craba ó crapa (Capra aegagrus hircus (L., 1758)) también dita cabra, ye un animal mamifero domestico, erbiboro y remugant, d'a familia d'es bóbidos (subfamilia d'es caprins).

Autualment se considera que ra craba estiore un d'es primers animals en estar domesticato, aproximadament fa belas 8000 añadas.

## [Editar] Carauteristicas

Craba domestica.

Ye un animal domestico de mida chica, con cuernos arquiatos, prou més axil que no ras suyas familiars as güellas, que tién, relazionato con ixo, belas adaitazions ta brincar y enfilar-se. A suya destribuzión autual ye prauticament ubicua, trobiant-se-be eixemplars á redol d'o mundo, encara que ne bi ha més en as arias montañencas.

Bi ha eixemplars salbaches á bels puestos d'Oriente Meyo, anque güéi se tiende á pensar que ixes estioren axopatos y n'ixoren á partir de bela bariedat domestica. D'as crabas tradizionalment se'n diz que son animals difizils d'acontroliar e de garra confiar, e que asinas preban d'axopar-se només en beigan ocasión si se-lis posa ixa gana. Produto d'ixe carauter n'han itato ditos y exprisions como "A craba si no s'ata, ent'a China remata" que anque gosan á empregar-se ta altras cosas, tién en l'animal a suya riel.

As crabas se crían ta obtener-ne leite (empregada ta fer-ne queso prenzipalment), carne, piel e pelo. Belas razas son espezialment criadas ta produxir pelo, como l'una d'Angora, orichinaria de Turquía (Angora estiore l'antigo nome d'Ankara), ó l'una de Cachemira.

Buco, masclo d'a craba.

D'es masclos d'ista espezie se'n diz bucos, parola que, en peyoratibo, eba dada ent'as parientas salbaches d'a craba: es bucardos. A sozespezie de bucardo perinenca estiore o camín d'intrada d'ixa parola aragonesa en a fabla castellana, espezialment dimpués d'a suya trista extinzión.

Es exemplars chobens son clamatos cabrez ó cabretas.

## [Editar] Bestiar cabruno en o mundo

En o mundo bi ha 765 millons d'eixemplars domesticos d'iste animal. Es paises prenzipals que en tienen son:

China (173 millons), India (124 millons), Pakistán (53 millons), Sudán (40 millons), Bangladesh (35 millons), Nicheria (27 millons), Irán (26 millons), Indonesia (12 millons), Tanzania (12 millons) e Kenia (11 millons).

## [Editar] Enrastres externos

- Se beigan as imachens de Commons sobre crabas.
- LaCabra.org, espazio de difusión d'o bestiar cabruno (en castellán).
- El ganado caprino español, articlo relazionato (en castellán).

Retrieved from "http://an.wikipedia.org../../../c/r/a/Craba.html"

Categorías: Animals domesticos | Capra

##### Views

- Articlo
- Descusión
- Current revision

##### Rechirar

##### Atras luengas

- বাংলা
- Cymraeg
- Deutsch
- Emiliàn e rumagnòl
- English
- Español
- Esperanto
- فارسی
- Français
- Interlingua
- Bahasa Indonesia
- Kurdî / كوردي
- Latina
- Bahasa Melayu
- Nederlands
- 日本語
- Plattdüütsch
- Occitan
- Polski
- Português
- Tagalog
- Magyar